stanford-oval/wikipedia huggingface dataset:
Ahvenainen (Pälkäne)

| Ahvenainen |
| --- | --- |
Valtiot:  Suomi
Maakunnat:  Pirkanmaa
Kunnat:  Pälkäne
Koordinaatit:  61°24′02″N, 24°33′06″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Mallasveden ja Pälkäneveden alue (35.71)
Laskujoki:  Ahvenaisenoja 
Järvinumero:  35.716.1.025
Mittaustietoja
Pinnankorkeus:  126,5 m  
Rantaviiva:  1,148 km  
Pinta-ala:  3,144 ha  
Saaria:  ei saaria 
 fiAhvenainen 
Ahvenainen  on Pirkanmaalla Pälkäneellä Laipanmaan metsäalueella sijaitseva lampi.
Maantietoa

Lammen pinta-ala on 3,1 hehtaaria ja se on 450 metriä pitkä ja 250 metriä leveä. Se on muodostunut samalla tavalla kuin muutkin lähialueen pikkujärvet Ahvenainen, Musta-Sorsamo, Pikku-Sorsamo, Iso-Sorsamo, Kailajärvi, Pikku-Kaila, Masolammi ja Haisjärvi. Lammella ei ole kartan mukaan saaria ja se on autio. Sen rantaviivan pituus on 1,1 kilometriä ja sen rannat ovat suota lukuun ottamatta mäkien rinteitä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Mallasveden ja Pälkäneveden alueella (35.71), jonka Sappeenjärvenojan valuma-alueeseen (35.716) se kuuluu. Lammen vedenpinnan korkeus on 126,5 metriä mpy. Siihen on johdettu pohjoisesta suon kuivatusoja. Sen laskuoja Ahvenaisenoja lähtee lammen pohjoispäästä ja se yhtyy Sulunojaan 1,5 kilometrin päässä. Vesireitin vedet laskevat lopuksi Sappeenjärven kautta Pälkäneveden Jouttesselän Hiukonlahteen.
Historiaa

Lähialueen pikkujärvien muodostumishistoria alkaa viimeisen jääkauden lopussa noin 10 000 vuotta sitten, kun mannerjäätikkö suli ja paikalle jäi Itämeren Yoldia-vaiheen aikainen saaristo, jonka vedenpinnan korkeus sijaitsi nykyisen 145–150 metrin korkeuskäyrällä. Vapautuneiden alueiden morenimaat huuhtoutuivat rannasta mereen ja aallokko jätti mäkien rinteille rantavoiminen paljastamia kalliopintoja. Ahvenaisen koillispuolella sijaitseva Ahvenaiskallio on tällainen yksinäinen muinaissaari, jonka halkaisija on 300 metriä. Merenpinta laski nopeasti ja järvet jäivät alueen lähekkäisten kallioisten moreenimäkien välisiin painaumiin, jotka tämän jälkeen alkoivat soistua.
Alfie Noakes

Alfred "Alfie" Noakes (26. kesäkuuta 1903 Toronto, Ontario, Kanada – 27. helmikuuta 1982 Christchurch, Englanti) oli kanadalainen trumpetisti. Hän aloitti uransa lapsena kornetistina ja toimi myöhemmin muiden muassa Burton Tillin, Luigi Romanellin sekä Frank Whitemanin tanssiyhtyeiden trumpetistina. Noakes matkusti Englantiin esiintyäkseen ja levyttääkseen osana yhdeksänhenkistä New Princes' Toronto Bandia 1920-luvulla. Hän jatkoi uraansa 1950-luvun puoleenväliin saakka.
Alfonso V

Alfonso V voi tarkoittaa seuraavia historiallisia hallitsijoita:
Alfonso V, Leónin kuningas vuosina 999–1028
Alfonso V, Aragonian kuningas vuosina 1416–1458
Alfonso V, Portugalin kuningas vuosina 1438–1481.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Alfonso V”, voi hakea sivunnimihaulla, laajalla sivunnimihaulla tai tekstihaulla.
Alfio Rapisarda

Alfio Rapisarda (s. 3. syyskuuta 1933) on italialainen roomalaiskatolinen arkkipiispa. Hänet vihki papiksi Guido Luigi Bentivoglio 14. heinäkuuta 1957, ja hänet nimitettiin Cannaen titulaariarkkipiispaksi sekä apostoliseksi nuntiukseksi Boliviaan 22. huhtikuuta 1979. Piispaksi vihkiminen seurasi 27. toukokuuta. Pääkonsekraattorina toimi paavi Johannes Paavali II, jota avustivat Duraisamy Simon Lourdusamy ja Eduardo Martínez Somalo.

Rapisarda sai 29. tammikuuta 1985 nimityksen apostoliseksi pro-nuntiukseksi Zaireen. 2. kesäkuuta 1992 hänet nimitettiin apostoliseksi nuntiukseksi Brasiliaan ja 12. lokakuuta 2002 Portugaliin. Hän jäi eläkkeelle 8. marraskuuta 2008.
AirPort

AirPort Extreme Base Station.
AirPort on tietokonevalmistaja Apple Inc. valmistetta oleva langattomaan  WLAN-tiedonsiirtoprotokollaan pohjautuva ja niitä koskeva tuotebrändäys. WLAN itsessään pohjautuu IEEE 802.11b -standardiin ja on yhteensopiva muiden 802.11b/g -laitteiden kanssa. Myöhempi tuoteperhe, joka pohjautuu IEEE 802.11g:seen, tunnetaan nimellä AirPort Extreme. Uusin tuoteperhe pohjautuu standardin IEEE 802.11n-luonnosversioon, ja käyttää samaa nimeä.
Alfonso V (Aragonia)

| Alfonso V |
| --- | --- |
 
Aragonian kuningas
Valtakausi:  2. huhtikuuta 1416 – 27. kesäkuuta 1458
Edeltäjä:  Ferdinand I
Seuraaja:  Juhana II
Napolin ja Sisilian kuningas
Valtakausi:  2. kesäkuuta 1442 – 27. kesäkuuta 1458
Edeltäjä:  René I
Seuraaja:  Ferdinand I

Syntynyt:  1396 Medina del Campo, Kastilian kuningaskunta
Kuollut:  27. kesäkuuta 1458 (ikä 61–62) Napoli, Napolin kuningaskunta
Hautapaikka:  Poblet-luostari
Puoliso:  Maria Kastilialainen
Lapset:  Ferdinand I (avioton)
Suku:  Trastámara
Isä:  Ferdinand I
Äiti:  Eleonoora Alburquerquelainen
Uskonto:  roomalaiskatolisuus
Alfonso V (1396 – 27. kesäkuuta 1458) oli Aragonian, Valencian, Mallorcan, Sardinian, Korsikan ja Sisilian kuningas sekä Barcelonan kreivi vuodesta 1416 ja lisäksi Napolin kuningas (nimellä Alfonso I) vuodesta 1442 kuolemaansa.
Alfonso oli Aragonian Ferdinand I:n ja Eleanor Alburquerquelaisen poika. Hänen palveluksessaan oli muun muassa runoilija ja kronikoitsija Antonio Beccadelli.
Alfonson kuoltua Aragonian kruunu siirtyi hänen veljelleen Juhana II:lle. Napolin kuninkaaksi tuli Alfonson avioton poika Ferdinand I.
Adam Wallius

Adam Henrik Wallius (myös: Vallius, Wallijus) (19. syyskuuta 1832 Polvijärvi – 1909) oli seppä ja varhainen suomalaisen ilmailun pioneeri, lentoliidon uranuurtaja. Kertomusten mukaan hän lensi juhannuksena vuonna 1871 omatekoisella lentolaitteella yli sadan metrin matkan.
Wallius oleskeli nuorena miehenä jonkin aikaa Pietarissa, josta hän lienee saanut kipinän lentoinnostukseensa. Polvijärvellä hän rakensi salassa puusta ja kankaasta liitolentolaitteen, jonka siipiä pystyi liikuttamaan käsillä ja pyrstöä polvilla. Lentäjä makasi laitteen rungon päällä vatsallaan. Juhannuksena 1871 Wallius nousi liitolentolaitteellaan ilmaan Polvijärven Lehtovaaran 4 metriä korkealta Kokkokiveltä eli Lentokiveltä ja lensi viereisen suon yli. Lento päättyi, kun Wallius törmäsi koivuun. Hän loukkasi törmäyksessä peukalonsa eikä tiettävästi yrittänyt enää myöhemmin lentää. Vuonna 1873 Wallius muutti Sotkumaan, jossa hän sitten toimi seppänä ja puuseppänä.
Seppo Putkinen ohjasi vuonna 1978 Wallinin vaiheista elokuvan  Lintumies.
Walliuksen tytär on näyttelijä Henny Valjus, ja samaa sukua on myös kansanrunoilija Juho Vallius (s. 14.11.1865) eli Vesalan ukko.
Aiheesta muualla

Suomalaista ilmailun pioneeria pidettiin 1800-luvulla hulluna, Yle.fi
Amanda Aardsma

| Amanda Aardsma |
| --- | --- |

Henkilötiedot
Syntynyt: 24. lokakuuta 1979 (ikä 44)
Kansalaisuus:  Yhdysvallat
Ammatti:  missi ja näyttelijä
Aiheesta muualla
IMDb 
AllMovie
Amanda Aardsma (s. 24. lokakuuta 1979) on yhdysvaltalainen missi ja näyttelijä. Hän voitti Miss Teen Coloradon tittelin 1997 ja edusti siten osavaltiotaan saman vuoden Miss Teen USA -kilpailussa.
Näyttelijänurallaan Amanda Aardsma esiintynyt muun muassa elokuvassa Trendimesta (Table One, 2000). Baseballtähti David Aardsma on hänen veljensä.
Aiheesta muualla

Amanda Aardsma Internet Movie Databasessa. (englanniksi)
Alfred Mellows

| Mitalit> Maa:   Yhdistynyt kuningaskunta.Miesten soutu. Olympialaiset  | Mitalit> Maa:   Yhdistynyt kuningaskunta.Miesten soutu. Olympialaiset  | Mitalit> Maa:   Yhdistynyt kuningaskunta.Miesten soutu. Olympialaiset  | Maa:   Yhdistynyt kuningaskunta> Miesten soutu. |
| --- | --- | --- | --- |
|  Hopeaa | Lontoo 1948 | kahdeksikko |  |
Alfred Paul Mellows (8. kesäkuuta 1922 Croydon – 11. heinäkuuta 1997 Addlestone) oli brittiläinen soutaja ja olympiamitalisti. Hän kilpaili vuoden 1948 kesäolympialaisissa Lontoossa ja oli siellä mukana saamassa hopeaa miesten kahdeksikossa.
Alfonso Susanna

| Alfonso Susanna> Henkilötiedot |
| --- | --- |
Koko nimi:  Alfonso Susanna de la Serna
Syntynyt: 14. toukokuuta 1955 Madrid, Espanja
Kansalaisuus:  espanjalainen
Koulutus ja ura
Tutkinnot:  Universidad Autónoma de Madrid B.S. (1979), M.S. (1980), Ph.D. (1982)
Tutkimusalue:  kasvitiede
Alfonso Susanna (14. toukokuuta 1955 Madrid, Espanja) on espanjalainen kasvitieteilijä, joka on erikoistunut Asterales-kasvilahkoon.
Susanna valmistui Universidad Autónoma de Madrid yliopistosta biologian kandidaatiksi B.S. vuonna 1979, kasvitieteen maisteriksi M.S. vuonna 1980 ja kasvitieteen tohtoriksi Ph.D. vuonna 1982.
Susanna on ollut vuodesta 1987 Barcelonan kasvitieteellisessä instituutissa (Institut Botànic de Barcelona) yliopistolehtorina. Hän on ryhmässä, joka tutkii kasvien monimuotoisuutta ja kehitystä. Hän on toiminut Barcelonan kasvitieteellisen instituutin johtajana vuoden 2005 tammikuusta lähtien.
Hänestä käytetään tieteellisen nimen perään liitettävää auktorilyhennettä Susanna.
Akiva Schaffer

| Akiva Schaffer |
| --- | --- |

Henkilötiedot
Syntynyt: 1. joulukuuta 1977 (ikä 46) Berkeley, Kalifornia, Yhdysvallat
Ammatti:  näyttelijä, elokuvaohjaaja, käsikirjoittaja
Aiheesta muualla
IMDb
Elonet
Akiva D. Schaffer (s. 1. joulukuuta 1977 Berkeley, Kalifornia) on yhdysvaltalainen näyttelijä, elokuvaohjaaja ja käsikirjoittaja. Hän on yksi komediaryhmä The Lonely Islandin jäsenistä.
Ura

Schaffer aloitti uransa tekemällä sketsejä Andy Sambergin ja Jorma Tacconen kanssa. Koomikkotrio otti nimekseen The Lonely Island, ja se saavutti kuuluisuutta lyhyillä komediaelokuvillaan ja musiikkivideoparodioillaan. Schaffer ja Taccone otettiin viihdeohjelma Saturday Night Liven käsikirjoittajien ryhmään ja Samberg ohjelman näyttelijäkaartiin. Schafferin vahvinta antia olivat niin kutsutut "SNL Digital Short" -sketsit.
Schafferin ensimmäinen elokuvaohjaus on komedia Hot Rod vuodelta 2007. The Lonely Island -trio käsikirjoitti, tuotti ja ohjasi pseudodokumentaarisen musiikkikomedian Popstar: Never Stop Never Stopping (2016). Lisäksi kolmikko näytteli elokuvan pääroolit. Schaffer, Samberg ja Taccone ovat jatkaneet yhteistyötään muun muassa komediaelokuvassa Palm Springs (2020).
Muuta

Schafferin aviopuoliso on käsikirjoittaja ja komedienne Liz Cackowski.
Aiheesta muualla

The Lonely Island
A. M. Heikinheimo

Assar (Assari) Mikael Heikinheimo, sukunimi aik. Heikel (31. maaliskuuta 1871 Hailuoto – 1. tammikuuta 1939 Helsinki) oli suomalainen lyseon lehtori ja rehtori.
Heikinheimon vanhemmat olivat Kemijärven kirkkoherra, lääninrovasti Karl Robert Heikel (1819–1893) ja Johanna (Jenny) Wilhelmina Hackzell. Hän pääsi ylioppilaaksi Oulun ruotsalaisesta lyseosta 1890 ja valmistui Helsingin yliopistosta filosofian kandidaatiksi ja maisteriksi 1897. Hän oli Kajaanin yhteislyseon rehtorina 1919–1929 ja toimi viimeksi Lappeenrannan yhteislyseon matemaattisten aineiden lehtorina vuodesta 1929 alkaen.
Heikinheimo oli naimisissa 1893–1913 Maria Susanna Helisten kanssa ja avioeron jälkeen vuodesta 1913 Hilma Aurora Niemen kanssa.
Teoksia

Kemijärven, Kuolajärven ja Kuusamon knihtikontrahdit ja niitä seuranneet toimenpiteet : agraaripoliittinen tutkimus. Oulu 1911, näköispainos Koillismaakunnan historiallisen kirjallisuuden tukisäätiö, Kemijärvi 1991
Yrjö Sakari Yrjö-Koskinen : osittain julkaisemattomiin lähteisiin perustuva tutkimus.  Suomalaisluterilainen kustannusliike, Hancock, Michigan 1912
Suomennoksia

Karl Bohlin : Maa ja aurinkokunta : muutamia lehtiä tieteen taistelujen historiasta ; Tampereen luonnontieteellisen yhdistyksen alotteesta kolmannesta tarkastetusta painoksesta suomentanut A. M. Heikinheimo. Väinämöisen kansalaiskirjasto, Lahti 1908
J. Reinke : Biologian pääpiirteet : oppilaitoksia ja itsekseen opiskelijoita varten ; tekijän luvalla suomensivat A. M. Heikinheimo ja Lauri Helle. Gummerus 1912
Amanda Baker

Laura Amanda Baker (s. 22. joulukuuta 1979) on yhdysvaltalainen näyttelijä. Hän on esittänyt Babe Careyta sarjassa All My Children ja Jolene Crowellia General Hospitalissa sekä sen spin-offissa General Hospital: Night Shift.
Baker on kotoisin Etelä-Carolinassa. Valmistuttuaan Wando High Schoolista hän pääsi opiskelemaan Etelä-Carolinan yliopistoon.
Aiheesta muualla

Amanda Baker Internet Movie Databasessa. (englanniksi)
Amand Maastrichtilainen

| Amand Maastrichtilainen |
| --- | --- |
 1300-luvun käsikirjoitus.
Henkilötiedot
Syntynyt: 500-luku île d’Yeu
Kuollut: 679 Saint-Amand-les-Eaux
Amand Maastrichtilainen (ransk. Amand de Maastricht, saint Amand) (500-luku – 679) oli Maastrichtin piispa. Tunnetaan myös nimellä Pyhä Amandus.
Amand Maastrichtilainen syntyi 500-luvulla Akvitaniassa île d’Yeun saarella. Hän asui 15 vuotta Bourgesin katedraalin luostarikammiossa. Kahden Rooman matkan jälkeen hän alkoi evankelioida Flanderissa. Hänet nimitettiin piispaksi vuonna 630, jonka jälkeen hän jatkoi evankeliointia Antwerpenin ja Gentin alueita perustamastaan Elnonin luostarista käsin. Vuonna 639 frankkien kuningas Dagobert I antoi Elnonin luostarille 9000 hehtaarin alueen sisältäen useita Pévèlen kyliä. Pyhästä Amandista tuli alueellisen pyhimys, jolle nimettiin Pévèlen alueella neljä kirkkoa. Myös Elnonin luostari nimettiin myöhemmin Saint-Amandin luostariksi, ja sitä ympäröivä kaupunki sai nimen Saint-Amand-les-Eaux.
Aiheesta muualla

Kuvia tai muita tiedostoja aiheesta Amand Maastrichtilainen Wikimedia Commonsissa
Alfred Messenger

| Mitalit> Maa:   Yhdistynyt kuningaskunta.Miesten voimistelu. Olympialaiset  | Mitalit> Maa:   Yhdistynyt kuningaskunta.Miesten voimistelu. Olympialaiset  | Mitalit> Maa:   Yhdistynyt kuningaskunta.Miesten voimistelu. Olympialaiset  | Maa:   Yhdistynyt kuningaskunta> Miesten voimistelu. |
| --- | --- | --- | --- |
|  Pronssia | Tukholma 1912 | joukkuekilpailu |  |
Alfred William Messenger (4. joulukuuta 1887 Birmingham – 1968 Birmingham) oli brittiläinen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja oli siellä mukana saamassa joukkueen kanssa pronssia moniottelussa.
Aiguille du Grépon

Aiguille du Grépon
Aiguille du Grépon nähtynä la Flégèrestä heinäkuussa 2010
| --- | --- |
Tyyppi:  graniitti
Sijainti:   Ranska
Vuoristo:  Mont Blancin massiivi, Grajiset Alpit
Korkeus merenpinnasta:  3 482 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Aiguille du Grépon on Grajisilla Alpeilla, Ranskassa sijaitseva 3 482 metriä korkea vuorenhuippu. Se on osa Aiguilles de Chamonixin vuoriryhmää.
Albert F. Mummery, Alexander Burgener ja Benedikt Venetz valloittivat vuoren vuonna 1881. Reitin vaikeusasteeksi arvioitiin IV.
Aiheesta muualla

Kuvia tai muita tiedostoja aiheesta Aiguille du Grépon Wikimedia Commonsissa
Aiguilles Rouges

Aiguilles Rouges on vuorimassiivi Ranskan Esi-Alpeilla, Haute-Savoiessa, Ranskassa, vastapäätä Mont Blancin massiivia. Korkein huippu on Aiguille du Belvédère (koordinaatit 45°59′15″N, 06°52′24″E) 2 965 metriä merenpinnan tasosta.
Aiguilles Rouges ja Arvelaakso
Aiheesta muualla

Kuvia tai muita tiedostoja aiheesta Aiguilles Rouges Wikimedia Commonsissa
Aarne Palkki

Aarne Rikhard Palkki (11. syyskuuta 1912 Pori – 3. huhtikuuta 1973 Pori) oli suomalainen toimittaja ja runoilija.
Palkki kävi ammattikoulun, jonka jälkeen hän työskenteli teollisuustyöntekijänä ja toimittajana. Palkki oli pitkään Satakunnan Työn toimitussihteerinä kirjoittaen lehteen myös runsaasti pakinoita ja kulttuurikritiikkiä. Hän julkaisi ainoaksi jääneen runokokoelmansa vuonna 1951.
Teokset

Yksinäinen lintu : runoja.  Porvoo:  WSOY, 1951.
Paavolainen, Olavi (toim.): Täältä jostakin : Suomen kenttäarmeijan runoja.  Porvoo:  WSOY, 1943.
Räty-Hämäläinen, Aino (toim.): Suomi synnyinmaani : runoja Suomesta, suomalaisista ja sodasta.  Helsinki:  WSOY, 1991.  ISBN 951-02391-9-4.
Aiheesta muualla

Ruusunen, Aimo: Lauloi yhden kerran Kirjoja äärestä laitaan. Blogspot.com.
Amanda Beard

Amanda Beard
Amanda Ray Beard (s. 29. lokakuuta 1981 Newport Beach, Kalifornia) on yhdysvaltalainen uimari ja malli. Hän on kaksinkertainen olympiavoittaja.
Beard debytoi olympialaisissa 14-vuotiaana Atlantassa vuonna 1996. Hän voitti hopeaa 100 ja 200 metrin rintauinnissa ja kultaa 4 × 100 metrin sekaviestissä. Hän on kautta aikojen toiseksi nuorin yhdysvaltalainen olympiavoittaja uintilajeissa. Neljä vuotta myöhemmin Sydneyssä Beard oli pronssilla 200 metrin rintauinnissa.
Vuonna 2003 Beard ui maailmanmestariksi ja teki maailmanennätyksen 200 metrin rintauinnissa. Seuraavan vuoden olympialaisissa Ateenassa hän otti saman matkan olympiakultaa sekä hopeaa 200 metrin sekauinnissa ja 4 × 100 metrin sekauintiviestissä.
Beard on esiintynyt mallina Sports Illustratedin klassisessa uimapukunumerossa vuonna 2006 ja alastonkuvissa heinäkuun 2007 Playboyssa. Hän on kasvissyöjä.
Aiheesta muualla

Viralliset kotisivut
Beardin elämäkerta USA:n olympiakomitean sivuilla
Naisten 200 metrin rintauinnin olympiavoittajat
Naisten 4 × 100 metrin sekauintiviestin olympiavoittajat
Naisten 200 metrin rintauinnin pitkien ratojen maailmanmestarit
Aiguille d’Argentière

Aiguille d'Argentière nähtynä Sveitsin puolelta Saleinazista.
| --- | --- |
Tyyppi:  graniitti
Sijainti:   Ranska /  Sveitsi Sveitsi ja Ranska
Vuoristo:  Mont Blancin massiivi, Grajiset Alpit
Korkeus merenpinnasta:  3 902 m
Prominenssi:  470  m 
Ensimmäinen nousu huipulle:  Edward Whymper ja A. Reilly sekä oppaat Michel Croz, M. Payot ja H. Charlet, 15. heinäkuuta 1864
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Aiguille d'Argentière on 3 902 metriä korkea Grajisilla Alpeilla Ranskan ja Sveitsin rajalla sijaitseva vuori.
Sen huipulle kiipesivät ensimmäisinä Edward Whymper ja A. Reilly oppaiden Michel Croz, M. Payot ja H. Charlet kanssa 15. heinäkuuta 1864.
Aiheesta muualla

Kuvia, tietoa kiipeämisestä ja yleisesti, SummitPost (englanniksi)
Wikimedia Commonsissa on kuvia tai muita tiedostoja aiheesta .
Alfie Allen

| Alfie Allen |
| --- | --- |
 Alfie Allen San Diegon Comic-Conissa 2017.
Henkilötiedot
Koko nimi:  Alfie Evan Allen
Syntynyt: 12. syyskuuta 1986 (ikä 38) Lontoo, Englanti
Ammatti:  näyttelijä
Näyttelijä
Aktiivisena:  1998–
Aiheesta muualla
IMDb 
Elonet
Alfie Evan Allen (s. 12. syyskuuta 1986 Lontoo, Englanti) on englantilainen näyttelijä. Vuodesta 2011 lähtien hän on näytellyt Theon Greyjoyta televisiosarjassa Game of Thrones.
Valkokankaalla Allen on esiintynyt vuoden 2014 elokuvassa John Wick. Hänet on myös valittu vuonna 2018 ilmestyväksi suunnitellun Shane Blackin The Predator -elokuvan näyttelijäkaartiin.
Allen on näyttelijä Keith Allenin poika ja poplaulaja Lily Allenin veli.
Aiheesta muualla

Wikimedia Commonsissa on kuvia tai muita tiedostoja aiheesta .
Alfie Allen Internet Movie Databasessa. (englanniksi)
Amanecer

| Amanecer |
| --- | --- |
 Edurne esittämässä kappaletta Eurovision laulukilpailussa. Laulajan ja taustatanssijan asetelma muistuttaa Pietà-kuvastoa.
Kappaleen tiedot
Esittäjä(t):  Edurne
Levy-yhtiö:  Sony Music Entertainment
Kesto:  3:04
Tyylilaji:  pop
Julkaistu:  2. maaliskuuta 2015
Säveltäjä(t):  Tony Sánchez-Ohlsson, Peter Boström & Thomas G:son
Sanoittaja(t):  Tony Sánchez-Ohlsson
Euroviisutiedot
Vuosi:  2015
Maa:  Espanja
Kieli:  espanja
Sijoitus:  21.
Pisteet:  15
Sanat:  sanoitus
Video:  videolinkki
Amanecer on Edurnen kappale, jolla hän edusti Espanjaa vuoden 2015 Eurovision laulukilpailussa Wienissä. Kappaleen ovat säveltäneet Tony Sánchez-Ohlsson, Peter Boström ja Thomas G:son, ja sen on sanoittanut Sánchez-Ohlsson. Kappale lauletaan espanjan kielellä.
Kappale pääsi suoraan finaaliin, sillä Espanja on yksi kilpailun suurista rahoittajamaista. Finaalissa Edurne esiintyi numerolla 21. Kappale sai 15 pistettä ja jäi sijalle 21.
Amando Samo

Amando Samo (16. elokuuta 1948 – 7. elokuuta 2021) oli mikronesialainen roomalaiskatolinen piispa. Hänet vihki papiksi Martin Joseph Neylon 10. joulukuuta 1977. Hänet nimitettiin Karoliinien–Marshallien vihkipiispaksi sekä Libertinan titulaaripiispaksi 10. toukokuuta 1987, ja piispaksi vihkiminen seurasi 15. elokuuta. Pääkonsekraattorina toimi Neylon, jota avustivat Petero Mataca ja Anthony Sablan Apuron.
Samo sai 3. helmikuuta 1994 nimityksen Karoliinien koadjuuttoripiispaksi, ja 25. maaliskuuta 1995 hänestä tuli saman hiippakunnan piispa. Hänet asetettiin tähän virkaan 6. kesäkuuta.
Amandus Heinrich Christian Zietz

Amandus Heinrich Christian Zietz (1840–1921) oli tanskalainen, Australiassa vaikuttanut eläintieteilijä.
Zietz työskenteli useita vuosia preparaattorina Kielin museossa. Hän muutti Australiaan vuonna 1873 tai 1874, yhdessä vaimonsa ja poikansa Robertin kanssa. Zeitz toimi Etelä-Australian Valtionkirjaston (Public Library, Museum & Art Gallery S.A) apulaisjohtajana.
Zietz julkaisi, yhdessä E. C. Stirlingin kanssa, teoksen Etelä-Australiasta löydetystä lintufossiilista: Genyornis newtoni, a fossil struthious bird from Lake Callabonna, South Australia : description of the bones of the leg and foot (1896). Zietz tutki etenkin kaloja ja nimesi muutamia uusia kalalajeja.
Amandla

Amandla on xhosan- ja zulunkielinen ilmaus, joka suomeksi tarkoittaa "valtaa". Sana oli suosittu ANC:n ja sen liittolaisten käyttämä iskulause apartheidin aikana. Mielenosoituksissa huudattaja huusi "Amandla!" johon väkijoukko vastasi "Ngawethu!" ([se] on meidän!). Ilmaus otettiin käyttöön 1960-luvun alkupuolella ja se yleistyi erityisesti Soweton mellakoiden aikana 1970-luvun puolessavälissä.
Alfonso Thiele

| Alfonso Thiele> Henkilötiedot |
| --- | --- |
Kansalaisuus:   Yhdysvallat  Italia
Formula 1 -ura
Aktiivivuodet:  1960
Talli(t):  Scuderia Centro Sud
Kilpailuja:  1
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Italian Grand Prix 1960
Viimeinen kilpailu:  Italian Grand Prix 1960
Alfonso Thiele (5. huhtikuuta 1920 – 15. heinäkuuta 1986) oli kilpa-autoilija, jolla oli sekä Italian että Yhdysvaltain kansalaisuus, vaikkakin hän vietti suurimman osan elämästään Italiassa.
Thiele osallistui yhteen Formula 1 -sarjaan maailmanmestaruusosakilpailuun, joka oli Italian Grand Prix 1960. Thiele kuitenkin keskeytti kilpailun vaihdelaatikko-ongelmien seurauksena, eikä näin saanut kerättyä F1-urallaan yhtään MM-pistettä.
Formula 1:n MM-sarjan kilpailujen tulokset

| Vuosi | Talli | 1 | 2 | 3 | 4 | 5 | 6 | 7 | 8 | 9 | 10 | Talli | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1960 | Cooper | ARG  | MON  | INDY  | DUT  | BEL  | FRA  | GBR  | POR  | ITA Kesk. | USA  | Cooper | - | 0 |
Amane Beriso Shankule

| Mitalit | Mitalit | Mitalit |  |
| --- | --- | --- | --- |
|  Amane Beriso Shankule MM-maratonilla 2023. |  Amane Beriso Shankule MM-maratonilla 2023. |  Amane Beriso Shankule MM-maratonilla 2023. |  |
Maa:   Etiopia
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Kultaa | Budapest 2023 | maraton |  |
Amane Beriso Shankule (s. 13. lokakuuta 1991) on etiopialainen kestävyysjuoksija, maratonin maailmanmestari.
Beriso Shankule voitti Mumbain maratonin vuonna 2020 ja Méxicon maratonin 2022. Hän voitti Valencian maratonin Etiopian ennätysajalla 2.14.58 joulukuussa 2022. Seuraavan vuoden Bostonin maratonilla hän sijoittui toiseksi.
Beriso Shankule voitti maratonin maailmanmestaruuden Budapestissa 2023 ajalla 2.24.23.
Alppihiihdon kolmoiskruunu

Alppihiihdon kolmoiskruunu koostuu kolmesta eri kilpailumuodosta. Kolmoiskruunun voittaja voittaa kaikki kolme maailmancupin lajicupia samalla kaudella tai kaikki kolme kultamitalia samoissa talviolympialaisissa seuraavissa lajeissa:
Pujottelu
Suurpujottelu
Syöksylasku
Vain kaksi laskijaa on pystynyt tähän.
Itävallan Toni Sailer saavutti ensimmäisenä alppihiihdon kolmoiskruunun vuoden 1956 talviolympialaisissa.
Vuoden 1968 talviolympialaisissa Ranskan Jean-Claude Killy saavutti kolmoiskruunun.